Bob (sport)

Bob je zimski sport u kom se takmičari pokušavaju u što kraćem vremenu spustiti po dogovorenoj zaleđenoj stazi u specijalnim aerodinamičnim sankama, koje se također nazivaju bob. Izumljen je u Engleskoj 1860-ih Bob je standardni sport na Zimskim olimpijskim igrama od 1924. godine.

 Historija 
Bob kao sport je prvi put prikazan u Švicarskoj, krajem 19. vijeka. Prva takmičenja su se državala na zaleđenim putevima. U početku se takmičilo 5 do 6 članova posade u jednom bobu, da bi kasnije bile propisane dvije discipline: bob četverosjed i bob dvosjed.

1923. godine je osnovana Međunarodna bob federacija ili kraće FIBT (skraćenica od francuskog naziva Fédération Internationale de Bobsleigh et de Tobogganing). Već na Zimske olimpijske igre 1924. uvrštena je disciplina boba četverosjeda, a na ZOI 1932. i disciplina dvosjeda, i to samo za muškarce. Te dvije discipline su bile u programu svih igara od tada, osim na ZOI 1960. kada je bob bio privremeno van programa. Žene su se u olimpijska takmičenja uključile u disicplini dvosjed na ZOI 2002.

Osim na Zimskim olimpijskim igrama takmičenja u bobu se održavaju kroz Svjetska i Evropska prvenstva, kao i Svjetski kup. Najuspješnije nacije u bob takmičenjima su Švicarska, Njemačka i Kanada, a dobre predstavnike povremeno imaju i Italija, Rusija, SAD i Austrija.

 Discipline 
mini|desno|250px|Bob četverosjed u fazi starta
Postoje dvije discipline boba: četverosjed i dvosjed. Dok se muškarci takmiče u obje discipline, žene se takmiče samo u dvosjedu. Za svaku disciplinu su strogo propisane dimenzije boba:
 maksimalna dužina boba od 3,8 m (četverosjed) odnosno 2,7 m (dvosjed)
 maksimalna težina uključujući posadu 630 kg (četverosjed) odnosno 390 kg (dvosjed) i 340 kg (ženski dvosjed)

Da bi postigli dozvoljenu maksimalnu težinu posada smije u bob dodati odgovarajući broj metalnih tegova. Razlog je naravno taj što teži bob postiže veću brzinu spuštajući se stazom. Prije uvođenja pravila o maksimalnoj težini u bobu su u pravilu nastupali teži takmičari.

Posada se sastoji od pilota, kočničara i u slučaju četverosjeda još dva člana posade. Za uspješan nastup potrebna je snaga i brzina posade prilikom inicijalnog guranja boba, i kasnije sposobnost pilota koji treba na stazi pronaći optimalnu putanju i u što kraćem vremenu proći stazu pazeći pri tome da se ne dogodi prevrtanje ili izlijetanje sa staze. Kočničar zaustavlja bob nakon prolaska kroz cilj, dok kočenje na samoj stazi nije dozvoljeno.

 Poznate bob-staze 
Bob staza je idealno dužine od 1200 do 1300 metara, uz 15-tak zavoja. Na većini staza se postižu brzine i do 130 km/h. Danas je u svijetu u pogonu svega 13 licenciranih bob staza:

 Država  Grad  Dužina (m)  Okomitipad (m)  Maksimalninagib (%)  Broj zavoja  Austrija Igls 1.220 98,10 14 14  Kanada Calgary 1.475 121,2 15 14  Francuska La Plagne 1.507,5 124,5 14,5 19  Njemačka Altenberg 1.413 122,22 15 17 Königssee 1.250 117 ? 12 Winterberg 1.325 110 14,5 14  Italija Cesana 1.435 117 9,2† 19 Cortina d'Ampezzo 1.350 120,45 16 11  Japan Nagano 1.762,3 112,5 15 13  Norveška Lillehammer 1.365 114,3 15 16  Švicarska St. Moritz 1.722 129 15 13  SAD Lake Placid 1.455 107 ? 20 Salt Lake City 1.340 103,9 ? 15
† Prosječni nagib

Kategorija:Sport
Kategorija:Bob
Kategorija:Vozila na ljudski pogon